บิ๊กIHLกอดหุ้นแน่น ลั่นยอดขายโต30%
&nbsp;
10 ส.ค. 2554

โพสต์ทูเดย์ — บิ๊กอินเตอร์ไฮด์ มั่นใจธุรกิจ ขอกอดหุ้น 64% ไม่แบ่งขายใคร ยันหุ้นมีสภาพคล่อง “ฉาย” ไม่สนเทนเดอร์ออฟเฟอร์
นายองอาจ ดำรงสกุลวงษ์ ประธานกรรมการบริหาร และผู้ถือหุ้นใหญ่ บริษัท อินเตอร์ไฮด์ (IHL) เปิดเผยว่า การที่กลุ่มบริษัท ซูมิโตโม ขายหุ้นให้นายองอาจจำนวน 60 ล้านหุ้น หรือ 20% ของทุนจดทะเบียน เนื่องจากกลุ่มซูมิโตโมได้เปลี่ยนแปลงนโยบายการลงทุนในต่างประเทศทั้งหมด หากไม่ได้ผลตอบแทนตามเป้าหมาย 
ทั้งนี้ นายองอาจ และนางชุติมา บุษยโภคะ ภรรยา ถือหุ้นรวมกันเพิ่มขึ้นเป็น 64.97% และมีหน้าที่ต้องทำคำเสนอซื้อหุ้นจากนักลงทุนทั่วไป (เทนเดอร์ออฟเฟอร์) โดยขอสินเชื่อจากธนาคารกรุงศรีอยุธยา 278 ล้านบาท ชำระค่าซื้อกลุ่มซูมิโตโม 228 ล้านบาท ที่เหลือทำเทนเดอร์ออฟเฟอร์ราคา 3.80 บาท/หุ้น 
นายองอาจ กล่าวว่า หลังจากทำเทนเดอร์ออฟเฟอร์ตามหน้าที่จบจะไม่ขายหุ้น เพราะไม่มีส่วนเกี่ยวข้องกับการทำหุ้นหรือขายหุ้น ซึ่งที่ผ่านมาไม่เคยขายหุ้นออกแม้แต่หุ้นเดียว 
“เชื่อว่าสภาพคล่องไม่ได้หายไปไหน ส่วนผมไม่ขายออกแน่นอน ไม่ว่าราคาหุ้นจะเท่าไร ก็ไม่เคยคิดจะขาย ผมเป็นผู้บริหารที่ขอถือหุ้นเพิ่มขึ้น ซึ่งการถือหุ้นของผมมีนัยสำคัญต่อธุรกิจที่โตขึ้นตามอุตสาหกรรมรถยนต์” นายองอาจ กล่าว
สำหรับยอดขายปีนี้คาดว่าจะทำได้ 1,700 ล้านบาท หรือโต 3035% ตามอุตสาหกรรมรถยนต์ ส่วนไตรมาสแรกโตต่อเนื่องจากไตรมาส 4 ปี 2552 ซึ่งมีกำไรสุทธิ 7080 ล้านบาท 
นายฉาย บุนนาค และกลุ่มซึ่งถือหุ้น IHL ประมาณ 16% กล่าวว่า จะไม่ขายหุ้นออก เนื่องจากราคารับซื้อไม่จูงใจ และเห็นว่าเป็นธุรกิจที่มีผลประกอบการดี